text: Sorg er ein natúrlig reaktión upp á at missa ein, man er góður við. Tað er sera ymiskt hjá teimum sum hava mist, hvussu sorg kennist og kemur til sjóndar. Summi vísa sterkar kenslur fyri øðrum, summi goyma tær meira, summi merkja ikki serliga sterkar reaktiónir o.s.fr. Tað sæst eitt nú í familjum, ið hava mist, at tað ofta er ymiskt, hvussu familjulimir reagera, og nær reaktiónirnar koma. Ein orsøk til tað er, at vit øll eru ymisk sum menniskju, og tí reagera ymiskt. Sorg er eisini ymisk alt eftir aldri, kyni, sambandi til tann deyða, umstøðunum í samband við andlátið o.a. Tí er tað umráðandi at minnast, at sorg er ein natúrlig reaktión og at tað ikki er ein rættur ella ein skeivur máti at syrgja uppá.
text: #000004
text: Sorg kemur, sum áður nevnt, til sjóndar upp á nógvar ymiskar mátar. Sorg er ofta ein samanseting av kensluligum, fysiskum, sosialum og hugsanarligum reaktiónum. Niðanfyri eru dømi um, hvussu sorg kann vísa seg.
text: #000005
text: Hesar reaktiónir eru ikki til staðar alla tíðina. Tey flestu skifta ímillum at vera í sorg og at vera glað/ur ella hyggja meira frameftir. Tað at vera glað/ur ella at taka ein steðg frá sorgini, kann geva skuldarkenslur fyri nøkur, men tað er ein natúrligur og neyðugur partur av at vera í sorg, m.a. tí at tað er við til at gera, at man lærir at liva við sorgini.
text: #000009
text: Nógv børn og ung kenna seg eisini øðrvísi og einsamøll í sorgini. Tað kann kennast sum, at onnur ikki ordiliga skilja, hvussu man hevur tað ella sum, at man ikki longur heldur tað sama vera áhugavert. Tað kann ofta vera ein hjálp at tosa við eitt nú vinfólk ella onnur, sum hava mist, um hvussu tað kennist. Tey kunnu ongantíð ordiliga skilja, hvussu tú hevur tað, men tey kunnu koma at skilja tað betri.
text: #000011
text: Sorg er, sum áður nevnt sera individuell og tað er sorgargongdin eisini. Fyrr varð hildið, at man fór ígjøgnum stadiir, tá man var í sorg, og at man var liðugur við sorgina, tá man kom ígjøgnum tey. Í dag sær man sorg meira sum eina individuella process, har tey flestu læra at liva við sorgini.
text: #000012
text: Tá man er í sorg, skifta tey flestu ímillum at vera í sorgini og at vera glað/ur ella hyggja frameftir. Tað er ein natúrligur partur av sorgargongdini. Tað er bæði gott at vera í sorgini og at taka ein steðg frá sorgini og vera glað/ur. Tað er við til at gera, at man lærir at liva við sorgini.
text: #000013
text: Ofta síggjast nógvar reaktiónir ta fyrstu tíðina eftir, at ein hevur mist. Tá kunnu fleiri kenna seg ørkymlaði og hava trupult við at fáa gerandisdagin at hanga saman, ella at sorgin fyllir sera nógv í gerandisdegnum. Við tíðini gerast sorgarreaktiónirnar veikari og tað gongur longri ímillum tær, í takt við, at man lærir seg at liva við sorgini.
text: #000014
text: Fyri uml. 7% av teimum, sum hava mist ein av teirra nærmastu, kann sorgin útvikla seg til forlongda sorg. Tað kann t.d. vera um sorgarreaktiónirnar ikki gerast færri og ikki fáa minni styrki, ella um tað gongur út yvir gerandisdagin, langa tíð eftir andlátið. Summi útvikla eisini tekin um eitt nú tunglyndi, ótta ella PTSD. Um sorgin útviklar seg til forlongda sorg ella man útviklar tunglyndi ella tílíkt, er umraðandi at leita sær hjálp.
text: #000016